San Mikiel u Salvatur fir-Raħal ta' Ħ'Attard Niltaqaw ma bosta xbieħat ta' San Mikiel fil-knejjes ta' Malta u Għawdex. Uħud minn dawn qegħdin fil-Kwadri ta' fuq l-Altari fil-Knejjes fejn hemm ukoll il-Fratellanzi ta' San Mikiel, oħrajn jinstabu f'xi Mużew jew Sagristija ta' Knisja. Għadna wkoll numru ta' statwi sbieħ li wħud minnhom jinħarġu f'purċissjonijiet organizzati mill-istess Fratellanzi. Statwi oħrajn kienu jinħarġu f'Purċissjoni li maż-żmien ma baqgħetx issir. Insibu wkoll statwi ta' San Mikiel li jintra- maw ma' Larmar ta' barra waqt il-jiem tal-festa. Wieħed mil-kwadri ta' San Mikiel li mhux fi Knisja, huwa dak li qiegħed fis-Sagristija tal-Knisja Parrokjali ta' Santa Marija ta' Ħ' Attard. Dan huwa kwadru ta' daqs zgħir forsi xi ripetittiv f'dik li hija posizzjoni tal-Qaddis meta kkomparat ma kwadri oħrajn. Ma nafux minn għamel dan ix-xogħol, izda skont studjuzi tal-arti dan jista jkun xogħol tal-artist Stefano Erardi jew wieħed mill-alievi tiegħu. Jista jkun li l-kwadru kien għal xi zmien fil-knisja tas-Santissimu Salvatur li kien hemm fl'istess raħal ta' Ħ' Attard. Din il-knisja li kienet diġa nbniet fis-sena 1500. Ġiet mibnija mil- ġdid fis-sena 1614 bil-flus ta' ċertu Ġanni Galea. Ġiet ipprofonata mill-Isqof Balaguer fit-12 ta' Diċembru 1658 u miftuħa mil-ġdid ftit taz-żmien wara. Kellha tlett Artali b'dak tan-nofs bil-kwadru tat-Trasfigurazzjoni fuqu. Tkabbret fis-sena 1748 kif tixhed id-data li kien hemm mnaqqxa fuq il-bieb tagħha. Bejn is-snin 1940 u l-1945 il-knisja kienet tintuza bħala maħzen u ntlaqtet sew bil-bombi tal-għadu waqt it-Tieni Gwerra Dinija. Iġġarfet kważi għal kollox u sfortunatament ma ġietx mibnja mill-ġdid. B'hekk tlifna għal kollox parti mill-patrimonju tagħna fejn kien hemm kult antik lejn SSMU Salvatur. Il-Festa t-tajba lill-kullħadd